અમદાવાદ: સમગ્ર અમદાવાદને મેલેરિયાના મચ્છરોના ઉપદ્રવના મામલે સુફિયાણી સલાહ અાપી હજારો રૂપિયાનો દંડ ફટકારનારા મ્યુનિસિપલ કોર્પોરેશનના સત્તાવાળાઓની ગંભીર અને ગુનાઇત બેદરકારી પ્રકાશમાં આવી છે. દીવા તળે અંધારું હોય તેમ મ્યુનિ. કોર્પોરેશનના મેલેરિયા વિભાગનો સ્ટાફ જ મેલેરિયાનો ભોગ બને તેવી આઘાતજનક સ્થિતિ લાંભા વોર્ડની સબ ઝોનલ ઓફિસની સર્જાઇ છે. આ ઓફિસ જ મચ્છરોનું જનક બન્યું છે. તેમ છતાં તંત્રમાં કોઇને પણ આની પરવા નથી તેમજ એકબીજા પર દોષારોપણ થઇ રહ્યું છે.